CELEX: 62011TN0411
Language: lt
Date: 2011-07-28 00:00:00
Title: Byla T-411/11: 2011 m. liepos 28 d. pareikštas ieškinys byloje Hemofarm prieš VRDT — Laboratorios Diafarm (HEMOFARM)

22.10.2011   
            
            
               LT
            
            
               Europos Sąjungos oficialusis leidinys
            
            
               C 311/44
            
         2011 m. liepos 28 d. pareikštas ieškinys byloje Hemofarm prieš VRDT — Laboratorios Diafarm (HEMOFARM)
   
   (Byla T-411/11)
   2011/C 311/83
   Kalba, kuria surašytas ieškinys: ispanų
   
      Šalys
   
   
      Ieškovė: Hemofarm AD farmaceutsko-hemijska industrija Vršac (Vršacas, Serbija), atstovaujama D. Cañadas Arcas
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Laboratorios Diafarm, SA (Barberá del Vallès, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               sustabdyti ieškovės ieškinio, pareikšto Bendrajame Teisme dėl 2001 m. gegužės 17 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimo, kol VRDT ir Barselonos 4-asis ir 8-asis komerciniai teismai priims sprendimus dėl prašymų pripažinti prekių ženklą negaliojančiu ir pripažinti savininko teises panaikintomis dėl prekių ženklo nenaudojimo;
            
         
               —
            
            
               jei pirmesnis reikalavimas nebūtų patenkintas, peržiūrėti, panaikinti arba prireikus pakeisti Ketvirtosios apeliacinės tarybos sprendimą R 298/2010-4, kiek jis susijęs su ginčijamomis 5 klasės prekėmis, taip, kad galiausiai būtų atmestas dėl šios klasės prekių pareikštas protestas B 996 506, o ieškovės pateikta paraiška Nr. 4 504 049 įregistruoti Bendrijos prekių ženklą HEMOFARM būtų patenkinta dėl visų 5 klasės prekių ir būtų galima jį įregistruoti visoms prašomoms 5 ir 35 klasių prekėms.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas HEMOFARM 3, 5 ir 35 klasių prekėms ir paslaugoms
   
      Prekių ženklo ar žymens, kuriuo remtasi per protesto procedūrą, savininkė: Laboratorios Diafarm, SA
   
   
      Prekių ženklas ar žymuo, kuriuo remtasi: Bendrijos ir tarptautinis žodinis prekių ženklas HEMOFARM 3 ir 16 klasių prekėms ir nacionaliniai žodiniai prekių ženklai HEMOPLANT ir HEMONET 5 klasės prekėms
   
      Protestų skyriaus sprendimas: iš dalies patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes nėra galimybės supainioti prekių ženklus, dėl kurių kilo ginčas.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).